โสภาวดีมือหั่นงบกบข.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 9 มิ.ย. 2553
9 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 9 มิ.ย. 2553 
...ดัชนีตลาดหุ้นวันที่ 8 มิ.ย. เหวี่ยงขึ้น-ลง เล็กน้อย ท้ายตลาดทุบลงมาปิด 757.41 จุด ร่วง 2.44 จุด มูลค่าซื้อขาย 16,099 ล้านบาท ... ต่างชาติขายสุทธิ 705 ล้านบาท 
...วิกฤตการเงินลามยุโรป เศรษฐกิจสหรัฐไม่ฟื้นตัวเร็วอย่างที่คิด ผู้คนเลยพากันแห่เก็บทองคำแทนเงินสด ดันราคาทองคำขึ้นพรวดๆ ทะลุ 1.9 หมื่นบาท โดยเฉพาะทองรูปพรรณจ่อ 2 หมื่นบาท/น้ำหนักทอง 1 บาท 
...ขณะที่สินค้าโภคภัณฑ์อื่น อย่าง หุ้น-น้ำมัน วิ่งลงสวนทางราคาทองคำ ... น้ำมันดิบที่สหรัฐ จ่อแตะ 70 เหรียญสหรัฐ/บาร์เรล ช่วงสั้นๆ นี้ยังคงเห็นทองคำพุ่งไม่หยุด 
...“โสภาวดี เลิศมนัสชัย” เลขาธิการคณะกรรมการกองทุนบำเหน็จบำนาญข้าราชการ (กบข.) ขะมักเขม้นหั่นๆ สับๆ ตัดทิ้งหมดอะไรที่ไม่จำเป็น เพื่อพ่อแม่พี่น้องข้าราชการ กบข. เจ้าของเงินก้อนสุดท้ายของชีวิต ... ดีใจแทนข้าราชการที่มี|ผู้บริหารวิสัยทัศน์รัดเข็มขัดติ้วๆ 
...หุ้นเกียรติธนา ขนส่ง (KIAT) แรงส่งยังดี เพราะได้ดีจากหมอความงามชาวระยองที่ชื่อ “พงศ์ศักดิ์ ธรรมธัชอารี” มาช่วยไล่-ช่วยทำ 2 มิ.ย. ที่ผ่านมา เก็บเพิ่มอีก 8.4 แสนหุ้น รวมๆ แล้วจนถึงขณะนี้ถือไม่น้อยกว่า 10% ฟรีโฟลตในตลาดเหลือไม่ถึง 5%